ทองคำปิดพุ่ง 16.50 ดอลล์
สัญญาทองคำตลาดนิวยอร์กปิดพุ่งขึ้น นัลงทุนวิตกหนี้ยุโรป
7 ก.ค. 2554

สัญญาทองคำตลาดนิวยอร์กปิดพุ่งขึ้น นัลงทุนวิตกหนี้ยุโรป
สัญญาทองคำตลาด COMEX (Commodity Exchange) ส่งมอบเดือนส.ค.พุ่งขึ้น 16.50 ดอลลาร์ ปิดที่ 1529.20 ดอลลาร์/ออนซ์ หลังจากเคลื่อนตัวในช่วง 1,510.30-1,534.50 ดอลลาร์
สัญญาโลหะเงินส่งมอบเดือนก.ค.เพิ่มขึ้น 50.6 เซนต์ ปิดที่ 35.916 ดอลลาร์ และสัญญาโลหะทองแดงส่งมอบเดือนก.ย.ลดลง 1.25 เซนต์ ปิดที่ 4.335 ดอลลาร์/ปอนด์
สัญญาพลาตินัมส่งมอบเดือนต.ค.ร่วงลง 8.70 ดอลลาร์ ปิดที่ 1,733.40 ดอลลาร์/ออนซ์ และสัญญาพัลลาเดียมส่งมอบเดือนก.ย.ดิ่งลง 2.45 ดอลลาร์ ปิดที่ 773.20 ดอลลาร์/ออนซ์
ทั้งนี้ นักลงทุนเข้าซื้อสัญญาทองคำหลังจากมูดีส์ อินเวสเตอร์ เซอร์วิส ประกาศลดอันดับความน่าเชื่อถือพันธบัตรรัฐบาลระยะยาวของโปรตุเกสลง 4 ขั้น สู่ระดับ Ba2 หรือ "ระดับขยะ" จากระดับ Baa1 เนื่องจากความกังวลที่ว่ารัฐบาลโปรตุเกสอาจจะไม่สามารถบรรลุเป้าหมายการลดยอดขาดดุลงบประมาณ และมีความเสี่ยงสูงมากที่โปรตุเกสอาจจะต้องระดมทุนเพื่อเสริมสถานะการคลังเป็นครั้งที่ 2